આ પુસ્તક ગર્ભસ્થ મહિલાની સંવેદનાની મહાગીતા સમું છે, એક સ્ત્રી જ્યારે ગર્ભવતી થાય છે, ત્યારે તે જે અનુભવે છે તેનું અનુભૂતિપૂર્વકનું સંવાદાત્મક પત્રાલેખન છે આ પુસ્તક. પ્રત્યેક ગર્ભસ્થ સ્ત્રીએ પોતાના અનુભવની એરણે રહીને પોતાના ગર્ભમાં રહેલા બાળક સાથે સંવાદ સાધવો જોઈએ. આ પુસ્તક ગર્ભસ્થ સ્ત્રીઓએ વાંચવા જેવું છે, દરેક વ્યક્તિએ સંવેદવા જેવું છે કેમકે અહીં સત્યની અનુભૂતિનો રણકો છે. ગર્ભાધાન દરમ્યાન થતાં શારીરિક ફેરફાર, આરોગ્યની જાળવણી, ગર્ભનો વિકાસ જેવી વિગતો તમને અનેક પુસ્તકોમાં વાંચવા મળી રહેશે, પણ ગર્ભાવસ્થાની અનુભૂતિનો સંવેદનાસભર પ્રવાસ તો આ પત્રસંવાદ જ કરાવી શક્શે.